open-index/open-wikipedia-markdown huggingface dataset:
Quentin Tarantinon filmografia

Quentin Tarantino on yhdysvaltalainen elokuvaohjaaja, -käsikirjoittaja, -tuottaja ja näyttelijä.

## Ohjaajana ja käsikirjoittajana

* *[[My Best Friend’s Birthday]]* (1987)
* *[[Reservoir Dogs]]* (1992)
* *[[Pulp Fiction – Tarinoita väkivallasta|Pulp Fiction]]* (1994)
* *[[Neljä huonetta]]* osa ”*The Man from Hollywood*” (1996) 
* *[[Jackie Brown]]* (1997)
* *[[Kill Bill: Volume 1]]* (2003)
* *[[Kill Bill: Volume 2]]* (2004)
* *[[Sin City (elokuva)|Sin City]]* vierailevana ohjaajana (2005)
* *[[CSI]]* televisiosarjan jakso ”*Grave Danger*”, osat 1 & 2 (2005)
* **' (2007)
* ''[[Kunniattomat paskiaiset]]'' (2009)
* ''[[Django Unchained]]'' (2012)
* ''[[The Hateful Eight]]'' (2015)
*''[[Once Upon a Time in Hollywood]]'' (2019)

== Vain ohjaajana ==

* ''[[Teho-osasto (televisiosarja)|Teho-osasto]]'' kausi 1, jakso 24: ”Motherhood” (1995)
* ''[[Sin City (elokuva)|Sin City]]'' (2005) (yksi kohtaus)

== Vain käsikirjoittajana ==

* ''[[True Romance]]'' (1993)
* ''[[Syntyneet tappajiksi]]'' (''Natural Born Killers'', 1994) (alkuperäistarina)
* ''[[Hämärästä aamunkoittoon]]'' (''From Dusk Till Dawn'', 1996)

== Näyttelijänä ==

* ''[[My Best Friend’s Birthday]]'' (1987) – Clarence Pool
* ''[[Reservoir Dogs]]'' (1992) – Mr. Brown
* ''[[Sleep With Me]]'' (1994) – Syd
* ''[[Pulp Fiction – Tarinoita väkivallasta|Pulp Fiction]]'' (1994) – Jimmie Dimmick
* ''[[Neljä huonetta]]'' (osa ”The Man from Hollywood”) (1995) – Chester
* ''[[Destiny Turns On the Radio]]'' (1995) – Johnny Destiny
* ''[[Desperado (elokuva)|Desperado]]'' (1995) – Pick-up Guy
* ''[[Girl 6]]'' (1996) – Q.T
* ''[[Hämärästä aamunkoittoon]]'' (''From Dusk Till Dawn'', 1996) – Richard Gecko
* ''[[Jackie Brown]]'' (1997) – Puhelinvastaajan ääni
* ''[[Little Nicky]]'' (2000) – Deacon
* ''[[Alias (televisiosarja)|Alias]]'' (TV) (2001) – McKenas Cole
* ''[[Duck Dodgers]]'' (TV) (2005) – Master Moloch
* **' (2007) – The Rapist
* **' (2007) – Warren
* ''[[Sukiyaki Western Django]]'' (2007) – Ringo
* ''[[Kunniattomat paskiaiset]]'' (2009) - skalpeerattava natsi 
* ''[[Django Unchained]]''  (2012) - The LeQuint Dickey Mining -yhtiön työntekijä

== Tuottajana ==

* ''[[My Best Friend’s Birthday]]'' (1987)
* ''[[Past Midnight]]'' (1992)
* ''[[Iron Monkey]]'' (1993) (2001, Yhdysvaltain julkaisu)
* ''[[Killing Zoe]]'' (1994)
* ''[[Neljä huonetta]]'' (1995)
* ''[[Hämärästä aamunkoittoon]]'' (1996)
* ''[[Curdled]]'' (1996)
* ''[[God Said, ’Ha!’]]'' (1998)
* ''[[Hämärästä aamunkoittoon 2: Texas Blood Money]]'' (1999)
* ''[[Hämärästä aamunkoittoon 3: The Hangman's Daughter]]'' (2000)
* ''[[Modesty Blaise]]'' (2003)
* ''[[Daltry Calhoun]]'' (2005)
* ''[[Freedom’s Fury]]'' (2006)
* ''[[Hostel]]'' (2006)
* ''[[Killshot]]'' (2006)
* **' (2007)
* **' (2007)
* **' (2007)
* *[[Hell Ride]]* (2008)
* *[[Kunniattomat paskiaiset]]* (2009)
* *[[Machete (elokuva)|Machete]]* (2010)
* *[[The Man with the Iron Fists]]* (2012)
Falcon 9 laukaisu 29

**Falcon 9 laukaisu 29** (myös **Iridium-1** tai **Iridium Flight 1**) oli SpaceX:n Falcon 9 Full Thrust -kantoraketin laukaisu, joka vei kymmenen Iridium NEXT -tietoliikennesatelliittia matalalle Maan kiertoradalle 14. tammikuuta 2017. Falcon 9 -raketin ensimmäinen vaihe teki lennon yhteydessä onnistuneen laskeutumisen laukaisualustasta etelään odottaneelle ASDS-lautalle *Just Read The Instructions*.

## Aiheesta muualla
BMW 2-sarja (F22)

**BMW F22** (coupé) ja **F23** (cabriolet) ovat BMW:n vuosina 2013–2021 valmistamia kaksiovisia automalleja, jotka ovat 1-sarjalaisen (F20) coupé- ja cabriolet-koriset versiot. F22- ja F23-mallit korvasivat aiemman E87-mallin coupén ja cabrioletin. Mallien seuraajaksi tuli BMW G42.

## BMW 2-sarja (F22/F23) 2013–2021

BMW 2-sarjan coupé esiteltiin Detroitin autonäyttelyssä tammikuussa 2014, cabriolet myöhemmin saman vuoden syksynä.

Kesällä 2017 2-sarjaa uudistettiin kevyesti. Ulkopuoliset muutokset olivat pieniä, mutta ohjaamossa kojelauta uudistui täysin. 

## BMW M2

2-sarjan urheilumalli M2 esiteltiin tammikuussa 2016 Detroitin autonäyttelyssä. Siinä on 3,0-litrainen kuusisylinterinen moottori, jonka teho on 370 hevosvoimaa. Lisävarusteena oli valittavissa seitsemänportainen M DCT -kaksoiskytkinvaihteisto.

Keväällä 2018 esiteltiin M2 Competition, jossa moottorin teho on nostettu 410 hevosvoimaan. 

## Lähteet

## Aiheesta muualla
Kristillinen vastakulttiliike

**Kristillinen vastakulttiliike** on valtavirran kristityistä koostuvia ryhmiä ja yksilöitä, jotka pyrkivät kumoamaan uusien uskonnollisten liikkeiden opetuksia ja osoittamaan ne harhaoppisiksi. Uusien liikkeiden vastustus alkoi 1900-luvun alussa, jolloin arvostelun kohteena olivat muun muassa Jehovan todistajat, Myöhempien Aikojen Pyhien Jeesuksen Kristuksen kirkko ja Kristillinen tiede.. 

## Katso myös
* Antikulttiliike
* Kristillisperäiset liikkeet

## Lähteet
Laudio/Llodio

**Laudio** (espanjaksi Llodio, virallisesti **Laudio/Llodio**) on kunta Baskimaassa Espanjassa. Laudion väkiluku on noin 18 000 (2016).

Laudio sijaitsee 20 kilometrin päässä Bilbaosta ja 47 kilometrin päässä Vitoria-Gasteizsta.

## Kuvia


Laudioko udaletxe barria.jpg|Kaupungintalo
Llodio - San Pedro de Lamuza 01.JPG|San Pedro Lamuza eliza (Iglesia de San Pedro de Lamuza)
Llodio - Palacio Anuntzibai 02.jpg|Anuntzibai jauregia (Palacio de Anuntzibai)
Llodio - Puente de Anuntzibai 01.jpg|Anuntzibai zubia (Puente de Anuntzibai)
Javier-salazar-parque-lamuza.jpg|Lamuza parkea (Parque de Lamuza)



## Lähteet
*Laudio Udala 
 
### Viitteet

## Aiheesta muualla
Kielletty rakkaus (vuoden 1998 elokuva)

**Kielletty rakkaus** () on vuonna 1998 ensi-iltansa saanut Nick Hammin ohjaama yhdysvaltalainen romanttinen draamaelokuva, jonka pääosissa ovat Polly Walker, Frances McDormand, Vincent Perez ja Franco Nero. Elokuva perustuu irlantilaisen Kate O’Brienin romaaniin *[[Mary Lavelle]]* (1936), jonka pohjalta Ann Guedes ja Frank McGuinness sovittivat elokuvan käsikirjoituksen. Patrick Cassavetti oli elokuvan tuottajana.

*Kielletty rakkaus* kuvattiin Espanjassa vuonna 1996. Elokuva sai ensi-iltansa Yhdysvalloissa 30. lokakuuta 1998, ja Miramax oli sen levittäjänä. Elokuvaa esitettiin Yhdysvalloissa ainoastaan kahdessa elokuvateatterissa noin kahden viikon ajan. Miramax julkaisi elokuvan Yhdysvalloissa ensi kerran DVD:lle 13. tammikuuta 2004.

## Juoni

Nuori irlantilainen Mary Lavelle (Polly Walker) tulee kotiopettajattareksi varakkaan espanjalaisen Areavagan aristokraattiperheen kolmelle tyttärelle juuri ennen sisällissodan puhkeamista. Hän yrittää pysyä erossa politiikasta, jota perheessä jauhetaan laidasta toiseen, ja perheen sisäisistä asioista. Kun perheen vanhin poika Francisco (Vincent Perez), Francon ja fasismin vastustaja sekä avioliitossa oleva, tulee kotiin, Mary unohtaa kotona Irlannissa odottavan kihlattunsa ja rakastuu häneen. Sodan pauhatessa taustalla Mary päästää intohimonsa irti.

## Näyttelijät

## Lähteet

## Aiheesta muualla
* ''Kielletty rakkaus'' Miramaxin sivuilla 
* 
* 
* 
* ''Kielletty rakkaus'' Yhdysvaltain elokuvainstituutin sivuilla
Etelänmaratti

**Etelänmaratti** (*Asperula cynanchica*) on monivuotinen matarakasvilaji, joka kasvaa Euroopassa.

Etelänmaratti on hento- ja kaljuvartinen kohenevakasvuinen ruohokasvi. Lehdet ovat tasasoukat ja sijaitsevat varressa neljän kappaleen kiehkuroina. Kukinto on latvaviuhko. Kukat ovat nelilukuiset ja niiden terälehdet ovat ulkopuolelta vaaleanpunaiset ja sisäpuolelta valkeat.

Lajia esiintyy suurimmassa osassa Eurooppaa lukuun ottamatta pohjoisosaa. Pohjoisimmat kasvupaikat ovat Ruotsin Gotlannissa  ja Virossa. Se kasvaa Keski-Euroopassa dyyneillä ja kalkkiseutujen kuivilla niityillä.

## Lähteet
Kesämalvikki

**Kesämalvikki** eli **kesämalva** (*Lavatera trimestris*) on yksivuotinen malvakasvilaji, jota viljellään kesäkukkana. Se kasvaa 15–50 senttimetriä korkeaksi. Kukat ovat suppilomaiset ja suuret, 5–6 cm leveitä. Terälehdet ovat vaaleanpunaisia, valkoisia tai liiloja, violettisuonisia. Laji muistuttaa selvästi silkkimaloppia eli maloppia (*Malope trifida*), jota myös viljellään yksivuotisena kesäkukkana.

Kesämalvikki esiintyy alkuperäisenä Välimeren alueella: Etelä-Euroopassa, Pohjois-Afrikassa ja Lähi-idässä.

## Lähteet

## Aiheesta muualla
* Suomen Lajitietokeskus: Kesämalva – ''Malva trimestris''
Rikkaheliotrooppi

**Rikkaheliotrooppi** (*Heliotropium europaeum*) on yksivuotinen lemmikkikasvilaji. Laji kasvaa 20–50 senttimetriä korkeaksi. Se on pystykasvuinen tai lamoava, haarova ja lyhytkarvainen ruohokasvi. Lehdet ovat soikeita ja ehyitä. Kukat ovat pienet, runsaslukuiset ja valkoteriölliset. Ne muodostavat tiheän, toispuolisen, yleensä kaksirivisen tähkäkukinnon.

Rikkaheliotrooppi esiintyy alkuperäisenä Länsi-, Keski-, Itä- ja Etelä-Euroopassa, Pohjois-Afrikassa, Kanariansaarilla, Lähi-idässä, Kaukasiassa ja Australiassa. Tulokaslajina se kasvaa myös Yhdysvalloissa ja Kiinassa.

## Lähteet

## Aiheesta muualla
* Suomen Lajitietokeskus: Rikkaheliotrooppi – ''Heliotropium europaeum''
Uudenkylän kartano

**Uudenkylän kartano** oli Nastolan Uudessakylässä nykyisen Mustakallion tilan mailla vuosina 1879–1949 sijainnut kartano.

Uudenkylän kartano perustettiin vuonna 1879 erottamalla se Toivonojan kartanosta sen jälkeen kun vuonna 1870 Riihimäki–Pietari-rata avattiin. Kartanon tuottamaa juustoa, viljaa ja sahatavaraa vietiin Viipuriin ja Pietariin. Kartanoon yhdistettiin vielä 1890-luvulla Heikkerön perintötilasta Vanha-Heikkerö-niminen puolikas.

Vuonna 1916 kartanon omistajiksi tulivat Forsellesien jälkeen Edvin Johan Gahmberg (1881–1957) ja hänen vaimonsa Saima Selma Gahmberg o. s. Gummerus (k. 1929). Heidän toimestaan kartanon peltoalaa lisättiin raivaamalla, kartanoon rakennettiin suuri sikala ja sahatavaran tuotantoa lisättiin. Kartanon puutarha kasvihuoneineen alkoi kuitenkin rappeutua kun kartanon emäntä sairastui tuberkuloosiin ja joutui olemaan kalliissa hoidoissa Ranskassa. Lopullisesti kartano hävisi sahan konkurssin, omaisuuden jaon ja talvisodan ja jatkosodan jälkeen tapahtuneen Uuteenkylän tulleen siirtoväen asuttamisen vuoksi. Kartanon viimeinen isäntä oli Edvin Gahmbergin poika Kaj Gahmberg. Hylätyn kartanon päärakennus paloi vuonna 1949. Nykyisin kartanon rakennuksista on jäljellä vain kivijalkoja. Villiintynyt kartanopuisto sijaitsee raunioiden länsi- ja eteläpuolella. 

## Lähteet

## Aiheesta muualla
* Yle Areena : Uudenkylän kartano katosi sijoiltaan vuosikymmeniä sitten, Yle Lahti 3.9.2014
Rabbe Zakarias Wrede

**Rabbe Zakarias Wrede af Elimä** (27. kesäkuuta 1815 – 15. tammikuuta 1901 Värälän kartano, Elimäki) oli suomalainen metsähallituksen ylijohtaja.

Wreden vanhemmat olivat Otto Rabbe Wrede (1783–1842) ja Johanna Ulrika Aminoff (1789–1848). Hän oli naimisissa 1849–1850 Ottilia Charlotta Lovisa Hornborgin (1823–1850) kanssa. Wrede kävi Haminan kadettikoulun 1830–1836. Hän palveli sitten vänrikkinä ja aliluutnanttina Henkikaartin Suomalaisessa tarkka-ampujapataljoonassa 1836–1838. Wrede erosi armeijasta 1838.

Wrede oli Mikkelin läänin lääninmetsänhoitajana 1853–1858 ja maanmittauksen ja metsänhoidon ylihallituksen apulaisjohtajana 1858–1863. Hän oli metsähallituksen ylijohtajana 1863–1870. Wrede erosi ylijohtajan virasta 1870 valtioneuvoksen arvoisena. Vuonna 1875 hän toimi Siestarjoen kivääritehtaan Kivennavan kunnassa sjainneiden metsien hoitajana.

Wrede osallistui aatelissäädyssä sukunsa edustajana valtiopäiville 1863–1864.

## Lähteet
Anna Kristina Silahka

**Anna Kristina Silahka** (1757–1826) oli suomalainen pietisti, uskonnollinen visionääri ja saarnaaja. Hän oli keskeisessä roolissa herätysliikkeessä Kokkolan ympäristössä. 

## Lähteet
*
Jennifer Brady

**Jennifer Brady** (s. 12. huhtikuuta 1995 Harrisburg, Pennsylvania) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 60 lokakuussa 2017 ja nelinpelissä sijalla 53 tammikuussa 2019.

Brady pääsi karsintojen kautta mukaan Australian avointen 2017 pääsarjaan. Hän eteni turnauksessa neljännelle kierrokselle.

Australian avoimissa 2019 Brady ylsi naisten nelinpelissä Alison Risken parina välieriin.

## Lähteet

## Aiheesta muualla
* 
*
Kannabis Suomessa

**[[Kannabis]]** on  Suomessa laitonta. Rikoslain 50. luvussa kriminalisoidaan kaikki kannabikseen liittyvä toiminta, myös käyttö ja vähäisen määrän hallussapito omaa käyttöä varten.

## Historia
Kannabis kriminalisoitiin asetuksella Suomessa vuonna 1966. Henkilökohtaisesta käytöstä käytiinkin jo tiukempaa keskustelua eduskunnassa vuonna 1971 ja jonkinlaiseksi vedenjakajaksi muodostui suuren valiokunnan äänestys, jossa äänet menivät tasan. Valiokunnan lopullinen kanta ratkaistiin arvalla, mutta tuloksen vaikutus olisi todennäköisesti ollut lopulliseen lainsäädäntöön hyvin vähäinen. Suuressa salissa, vuoden 1971 viimeisessä istunnossa suoritetussa äänestyksessä äänestystulos oli 92-80 käytön kieltämisen puolesta, joka oli hallituksen esitystä vastaan. Laki astui voimaan vuonna 1972. Suhtautuminen oman käytön rangaistavuuteen on kuitenkin ollut kiistanalaista.

## Kannabis reseptilääkkeenä
Hyvin rajoitetulle joukolle (223 erityislupaa vuonna 2014) on myönnetty Suomessa erikoislupa ostaa lääkekannabista. Sallittuja lääkekannabisvalmisteita ovat mm. Sativex-oraalisuute, Bedrocan, Bediol ja Bedica. Lääkealan turvallisuus- ja kehittämiskeskuksen päätöksellä hamppu on myös rohdoskasvi.

## Katso myös
* Kannabiksen lainsäädännöllinen asema

## Lähteet
Race (vuoden 2016 elokuva)

**Race** on vuonna 2016 julkaistu yhdysvaltalainen elokuva. Elokuva kertoo tummaihoisesta yhdysvaltalaisesta olympiaurheilija Jesse Owensista, joka voitti natsi-Saksassa järjestetyissä vuoden 1936 kesäolympialaisissa neljä kultamitalia. Owensia näyttelee elokuvassa Stephan James.

Elokuvan käsikirjoittivat Anna Waterhouse ja Joe Shrapnel. Ohjaajana toimi Stephen Hopkins.

## Vastaanotto
Elokuvan vastaanotto oli ristiriitainen. *[[USA Today]]n* Brian Truitt antoi elokuvalle 3/4 tähteä ja kehui erityisesti Larry Snyderia esittäneen Jason Sudeikisin roolisuoritusta. Toisaalta taas esimerkiksi *[[Miami Herald]]in* Rene Rodriguez piti elokuvan juonta liian holhoavana ja sen roolihahmoja liian pinnallisina. Kriitikoiden arvosanoja keräävä Metacritic on antanut elokuvalle arvosanan 56/100, joka perustuu 35 kriitikon antamien arvostelujen keskiarvoon.

*Race* oli tammikuuhun 2017 mennessä tuottanut maailmanlaajuisesti yhteensä noin 25,1 miljoonaa Yhdysvaltain dollaria.

## Lähteet

## Aiheesta muualla
*
Race

**Race** voi viitata ainakin kahteen elokuvaan:
* Race (vuoden 2008 elokuva), intialainen elokuva
* Race (vuoden 2016 elokuva), yhdysvaltalainen elokuva
Sarvinielukukka

**Sarvinielukukka** eli **pyörönielukukka** (*Kickxia spuria*) on yksivuotinen rentovartinen ratamokasvilaji. Sen varsi on liereä ja runsaskarvainen, rotevampi kuin keihäsnielukukalla. Lehdet ovat leveänsoikeat ja kahdesta kolmeen senttimetriä pitkät. Pitkäperäiset kukat kasvavat yksittäin lehtihangoissa. Kukka on hieman rauniokilkan kukkaa muistuttava, mutta siinä on käyrä kannus. Kukan väri on sitruunankeltainen ja sen ylähuuli on tumman purppuranpunainen.

Sarvinielukukkaa esiintyy Länsi-, Keski- ja Etelä-Euroopassa, Makaronesian saarilla, Pohjois-Afrikassa ja Lähi-idässä. Lajista on muutamia vanhoja havaintoja Suomessa.

## Lähteet
Historia on minut vapauttava

**La historia me absolverá** (”Historia on minut vapauttava”) on puhe, jonka kuubalainen vallankumouksellinen Fidel Castro piti oikeudenkäynnissään 16. lokakuuta 1953. Castro oli joutunut oikeuden eteen, koska hän oli heinäkuussa johtanut hyökkäystä Moncadan kasarmille.

Neljä tuntia kestäneessä espanjankielisessä puheessaan Castro tuomitsi jyrkästi Kuuban presidentin Fulgencio Batistan ja puolusti omia vallankumouksellisia tekojaan. Puheen lopussa hän sanoi: ”Tuomitkaa minut. Sillä ei ole väliä. Historia tulee armahtamaan minut”. Seuraavana päivänä Castro tuomittiin 15 vuodeksi vankeuteen, mutta hänet armahdettiin jo vuonna 1955 yleisen armahduksen yhteydessä. Castro kokosi pian uuden kapinallisjoukon, joka lopulta syöksi Batistan vallasta vuonna 1959.

## Aiheesta muualla
* Puheen teksti
Keihäsnielukukka

**Keihäsnielukukka** (*Kickxia elatine*) on yksivuotinen köynnöstävä ratamokasvilaji. Sen varsi on rentokasvuinen, nystykarvainen ja heikosti särmikäs. Lehdet ovat leveät ja nuolityviset. Pitkäperäiset kukat kasvavat yksittäin lehtihangoissa. Kukka on rauniokilkan kukkaa muistuttava, mutta kalpeankeltainen ja pitkäkannuksinen.

Keihäsnielukukkaa esiintyy Länsi-, Keski- ja Etelä-Euroopassa, Makaronesiassa, Pohjois-Afrikassa, Kaukasiassa, Lähi-idässä ja läntisessä Aasiassa. Lajista on joitain vanhoja havaintoja Suomessa.

## Lähteet

## Aiheesta muualla
* Suomen Lajitietokeskus: Keihäsnielukukka – ''Kickxia elatine''
JEDEC

**JEDEC Solid State Technology Association** (ent. **Joint Electron Device Engineering Council**) (lyh. **JEDEC**) on puolijohdevalmistajien standardointiorganisaatio. Organisaatio sijaitsee Yhdysvalloissa.

JEDEC on perustettu vuonna 1958. Se on ANSIn akkreditoima.

## Standardit

JEDEC-standardoituja ovat muun muassa DDR3- ja DDR4 SDRAM -muistit.

## Jäsenet

JEDECin jäsenet ovat puolijohdevalmistajia ja -suunnittelijoita ( valmistajat).

## Lähteet

## Aiheesta muualla
* Viralliset kotisivut
Rentomuuriyrtti

**Rentomuuriyrtti** (*Parietaria judaica*) on monivuotinen nokkoskasvilaji. Se kasvaa 5–50 senttimetriä korkeaksi. Varsi on rento tai koheneva, usein alhaalta haarova. Lehdet ovat kahdesta seitsemään senttimetriä pitkät, soikeat–suikeat ja suippukärkiset. Kukinto on harsu sykerömäinen viuhko, jotka kasvavat kaksittain lehtihangoissa. Yhdessä sykerössä on kolmesta viiteen hyvin vaatimatonta, tuulipölytteistä, nelilukuista ja vihreää kukkaa.

Rentomuuriyrttiä esiintyy Euraasiassa ja Pohjois-Afrikassa, Lounais-Euroopasta Keski-Aasiaan ja Intiaan asti.

## Lähteet

## Aiheesta muualla
* Suomen Lajitietokeskus: Rentomuuriyrtti – ''Parietaria judaica''
Pystymuuriyrtti

**Pystymuuriyrtti** (*Parietaria officinalis*) on monivuotinen nokkoskasvilaji. Se on keskiajalla tunnettu lääkeyrttinä. Pystymuuriyrtti kasvaa 30–80 senttimetriä korkeaksi. Varsi on poltinkarvaton ja pystykasvuinen lajin nimen mukaan. Lehdet ovat neljästä kahteentoista senttimetriä pitkät, leveänsuikeat, ohutlapaiset ja päältä kiiltävän tummanvihreät. Kukinto on tiheän pallomainen sykerömäinen viuhko, jotka kasvavat kaksittain lehtihangoissa. Yhdessä sykerössä on 12–50 pientä, alle kolme millimetriä pitkää, hyvin vaatimatonta, tuulipölytteistä, nelilukuista ja vihreää kukkaa.

Pystymuuriyrttiä esiintyy Euroopassa useimmissa maissa, varsinkin Keski-Euroopassa, lisäksi Kaukasiassa, Turkissa ja Iranissa.

## Lähteet

## Aiheesta muualla
* Finto, Kassu – Kasvien suomenkieliset nimet: Pystymuuriyrtti (''Parietaria officinalis'')
* ITIS: ''Parietaria officinalis''
Maltankaunokki

**Maltankaunokki** (*Centaurea melitensis*) on yksivuotinen asterikasvilaji. Se kasvaa 20–60 senttimetriä korkeaksi. Mykerökukinnon uloimmissa kehtosuomuissa on vankka kärkipiikki. Kehtosuomun kärkilisäkkeessä on lisäksi monia pienempiä sivupiikkejä. Mykerön kukat ovat keltaiset.

Maltankaunokki esiintyy alkuperäisenä Välimeren alueella Etelä- ja Kaakkois-Euroopassa ja Pohjois-Afrikassa. Tulokaslajina sitä kasvaa laajasti: Keski-Euroopassa, Makaronesian saarilla, Afrikassa, Pohjois-Amerikassa, Etelä-Amerikassa, Australiassa, Uudessa-Seelannissa ja Tyynenmeren saarilla. Suomessa maltankaunokista on yksittäisiä vanhoja havaintoja.

## Lähteet

## Aiheesta muualla
* Suomen Lajitietokeskus: Maltankaunokki – ''Centaurea melitensis''
Keltaorakaunokki

**Keltaorakaunokki** eli **orakaunokki** (*Centaurea solstitialis*) on yksivuotinen asterikasvi. Se kasvaa 30–80 senttimetriä korkeaksi. Varsi on haarova, siipipalteinen ja karvainen. Mykerön uloimmissa kehtosuomuissa on vankka, 10–15 millimetriä pitkä kärkipiikki ja lyhyitä sivupiikkejä. Mykerön kukat ovat vaaleankeltaiset.

Keltaorakaunokki esiintyy alkuperäisenä Etelä- ja Kaakkois-Euroopassa, Pohjois-Afrikassa, Lähi-idässä, Kaukasiassa ja Keski-Aasiassa. Tulokaslajina sitä kasvaa ympäri maailman paikoitellen kaikissa maanosissa. Suomessa keltaorakaunokki on harvinainen, muutaman kerran 1980-luvulla ja aiemmin tavattu satunnaistulokas.

## Lähteet

## Aiheesta muualla
* Suomen Lajitietokeskus: Orakaunokki – ''Centaurea solstitialis''
Isovuohenjuuri

**Isovuohenjuuri** (*Doronicum plantagineum*) on monivuotinen mykerökukkaiskasvilaji, jota käytetään koristekasvina. Se kasvaa 40–80 senttimetriä korkeaksi. Tyvilehdet ovat soikeat ja laidoilta karheahampaiset. Mykeröjä on yhdestä neljään kukintovartta kohti. Ne ovat 3–5 senttimetriä leveitä. Mykerön kehrä- ja kielikukat ovat kirkkaankeltaisia.

Isovuohenjuuri esiintyy alkuperäisenä Etelä-Euroopassa Italiasta Portugaliin ja Pohjois-Afrikassa Marokosta Tunisiaan. Viljeltynä se on levinnyt useisiin Euroopan maihin ja Yhdysvaltojen Oregoniin.

## Lähteet

## Aiheesta muualla
*Suomen Lajitietokeskus: Isovuohenjuuri (''Doronicum plantagineum'')
*Puutarha.net: Isovuohenjuuri (''Doronicum plantagineum'')
*ITIS: ''Doronicum plantagineum''
Pikkusormustinkukka

**Pikkusormustinkukka** (*Digitalis lutea*) on kaksi- tai monivuotinen myrkyllinen ratamokasvilaji. Sitä viljellään koristekasvina. Laji kasvaa alkuperäisenä Keski-Euroopan maissa.

Pikkusormustinkukka kasvaa 40–80 senttimetriä korkeaksi. Se on pystykasvuinen vahvavartinen ruoho. Lehtimuoto vaihtelee suikeasta vastapuikeaan, lehdet ovat kaljut. Kukinto on toispuoleinen latvaterttu, jossa on runsaasti kapean kellomaisia kukkia. Kukan teriö on 20–25 millimetriä pitkä, sisäpuolelta karvaton ja täplätön. Samankaltaisella keltasormustinkukalla kukan teriö on myös keltainen mutta isompi ja sisäpuolelta täplikäs.

## Lähteet

## Aiheesta muualla
* Suomen Lajitietokeskus: Pikkusormustinkukka (''Digitalis lutea'')
* ITIS: ''Digitalis lutea'' 
* United States Department of Agriculture (USDA): ''Digitalis lutea''
Pikkumirrinkita

**Pikkumirrinkita** eli **pikkuleijonankita** (*Misopates orontium*) on yksivuotinen pieni ratamokasvilaji. Se kasvaa 5–30 senttimetriä korkeaksi. Lehdet ovat suikeat ja kahdesta neljään cm pitkät. Kukat kasvavat yksittäin lehtihangoissa lyhyissä perissä. Kukan teriö on vaaleanpunainen, 10–15 millimetriä leveä. Se muistuttaa pientä leijonankitaa.

Pikkumirrinkita esiintyy Euroopassa, Afrikassa, Länsi-Aasiassa ja Intiassa. Suomessa se on harvinainen ja satunnainen uustulokas liikennepaikoilla.

## Lähteet

## Aiheesta muualla
* Suomen Lajitietokeskus: Pikkumirrinkita – ''Misopates orontium''
Suvivuohenjuuri

**Suvivuohenjuuri** (*Doronicum pardalianches*) on monivuotinen mykerökukkaiskasvilaji, jota käytetään koristekasvina. Se kasvaa 50–100 senttimetriä korkeaksi. Tyvilehdet ovat herttamaiset ja laidoilta hienohampaiset. Niissä on kapea ja syvä tyvilovi. Varsilehdet ovat ehyet ja karvaiset. Mykeröjä on kahdesta kahdeksaan kukintovartta kohti. Ne ovat 4–6 senttimetriä leveitä. Mykerön kehrä- ja kielikukat ovat kirkkaankeltaisia.

Isovuohenjuuri esiintyy alkuperäisenä Keski-Euroopassa: Saksassa, Ranskassa, Espanjassa, Italiassa, Alankomaissa ja Sveitsissä. Viljeltynä se on levinnyt useisiin muihin Euroopan maihin ja Kanadaan.

## Lähteet
Peltokehäkukka

**Peltokehäkukka** (*Calendula arvensis*) on yksivuotinen mykerökukkaiskasvilaji.

## Ulkonäkö
Peltokehäkukka kasvaa 5–40 senttimetriä korkeaksi. Se on tuoksuva ja rauhaskarvainen ruohokasvi. Lehdet ovat pitkulaisia, enintään yhden senttimetrin leveitä, ehyitä, aalto- tai sahalaitaisia. Mykerökukinnot kasvavat yksittäin latvoissa. Mykerön laitakukat ovat keltaisia tai oransseja. Kehräkukat ovat laitakukkien värisiä tai ruskeita, punaruskeita tai punavioletteja. Koristekasvina viljeltyyn tarhakehäkukkaan verrattuna peltokehäkukan lehdet ovat kapeammat ja mykeröt noin puolet pienemmät.

## Levinneisyys
Peltokehäkukka kasvaa alkuperäisenä Länsi-, Keski-, Itä- ja Etelä-Euroopassa, Pohjois-Afrikassa, Kanariansaarilla, Lähi-idässä ja Kaukasiassa. Tulokaslajina sitä kasvaa kaikissa maailman maanosissa. Suomessa peltokehäkukka on tavattu luonnonkasvina pari kertaa.

## Lähteet
Patrick Collot

**Patrick Collot** (s. 22. kesäkuuta 1967) on ranskalainen jalkapallovalmentaja ja entinen keskikenttäpelaaja. Hän toimii FC Nantesin väliaikaisena päävalmentajana.

## Ura pelaajana

Collot aloitti ammattilaisuransa Sporting Toulon Varissa, jonka pelaavaan kokoonpanoon hän pääsi toden teolla kaudella 1988/89. Collot edusti Toulonia Ranskan pääsarjassa kolme kautta tehden kahdeksan maalia. Kaudeksi 1990/91 Collot siirtyi kasvattajaseuraansa Avignon Footballiin, jossa pelasi hienon kauden Division 2:ssa. Hän palasi kaudeksi 1991/92 takaisin Touloniin, muttei päässyt Guy Davidin kokoonpanossa kentälle kuin kerran. 

Collot jätti Toulonin kesällä 1993 ja jatkoi uraansa liigassa pelanneessa FC Martigues'ssa. Pohjoisranskalaisen Lille OSC:n paitaan Collot siirtyi vuonna 1995 ja hän edusti seuraa uraansa loppuun saakka. Lillessä Collot pelasi niin liigassa kuin Division 2:ssa yhteensä seitsemän kautta. Hän lopetti aktiiviuransa vuonna 2002.

## Ura valmentajana

Pelaajauransa jälkeen Collot jäi Lillen palvelukseen valmentamaan seuran juniorijoukkueita. Hän valmensi U15- ja U16-joukkueita, kunnes nousi kesällä 2006 Claude Puelin apuvalmentajaksi seuran edustusmiehistöön. Kahden kauden jälkeen Puel siirtyi Olympique Lyonnais'n päävalmentajaksi ja Collot jatkoi hänen apuvalmentajanaan uudessa seurassa. Lyon erotti Puelin valmennustiimeineen kesällä 2011. Myöhemmin seura joutui maksamaan valmentajille korvauksia sopimusrikkomuksesta.

Lyon-potkujen jälkeen Collot toimi apuvalmentajana belgialaisessa Royal Mouscron-Péruwelzissa kaudella 2014/15.  Kesällä 2015 hän teki paluun Lilleen Hervé Renardin apuvalmentajana. Hän palasi apuvalmentajan tehtäviin, kun Frédéric Antonettista tuli seuran päävalmentaja. Kaksikko luotsasi Lillen kauden 2015/16 päätteeksi hienosti viidenneksi. Kausi 2016/17 lähti liikkeelle heikommin ja sarjan häntäpäähän vajonnut Lille erotti Antonettin marraskuussa 2016 ja Collot nousi seuran päävalmentajaksi. Collot onnistui nostamaan LOSC:n pois putoamisviivan alapuolelta, mutta vain vaivoin. Heikot tulokset ja pisteen ero karsijan paikkaan eivät seurajohdolle riittäneet, vaan Collot sai potkut tehtävästään helmikuun puolivälissä 2017.

Syyskuussa 2018 Collot palasi valmennustehtäviin Vahid Halilhodžićin apuvalmentajana FC Nantesissa. Bosnialaisen erottua tehtävästään elokuussa 2019 vain muutama päivä ennen kauden 2019/20 alkua, nousi Collot seuran väliaikaiseksi päävalmentajaksi.

## Lähteet
Willem Usselinx

**Willem Usselinx** (1567 – n. 1647) oli alankomaalainen talousmies ja kirjailija. Vuonna 1621 hänen aloitteestaan perustettiin Alankomaiden Länsi-Intian komppania. Tämän komppanian johdosta hänet kuitenkin syrjäytettiin. Kustaa Vaasan tukemana hän vuonna 1626 sai Ruotsissa aikaan siirtomaakauppaa varten niin sanotun eteläkomppanian. Usselinx vaikutti siirtomaapolitiikkaan liittyvillä kirjoituksilla Uuden-Ruotsin siirtokunnan perustamiseen.

## Kirjallisuutta
* Jameson, J. Franklin (1887): *Willem Usselinx: Founder of the Dutch and Swedish West India Companies*, G.P. Putnam's Sons, Kirja archive.org palvelussa

## Lähteet
Lethe corbieri

**Lethe corbieri** on sukupuuttoon kuollut heinäperhosiin kuulunut päiväperhonen. Se eli Ranskassa metsämailla paleogeenikaudella noin 30 miljoonaa vuotta sitten. Fossiilissa näkyy siivissä selvät pyöreät merkit, joista on päätelty että ne olivat ruskeita alta ja oranssinruskeita päältä. *L. corbierin* toukat käyttivät ravintonaan luultavasti ruohoa ja palmunlehtiä, kun taas täysikasvuiset imivät mettä kukista. *L. corbieri* käveli muiden heinäperhosten tapaan neljällä jalalla, toisin kuin muut hyönteiset.

## Lähteet
Kansan Kuvalehti (Yhdysvallat)

**Kansan Kuvalehti** oli Michiganin Hancockissa vuosina 1901–1903 ilmestynyt amerikansuomalainen aikakauslehti.

N. J. Ahlmanin, Eetu Aaltion ja K. V. Armisen perustama *Kansan Kuvalehti* oli korkeatasoinen kirjallinen kuukausijulkaisu. Lehden levikki laski nopeasti ja se lakkasi muutaman vuoden sisällä. *Kansan Kuvalehden* kirjapaino julkaisi myös muun muassa Eetu Aaltion, Ilmari Calamniuksen ja Alex Halosen ruonokokoelmia.

## Lähteet
* 

### Viitteet

## Aiheesta muualla
* ''Kansan Kuvalehti'' digitoituna kansalliskirjastossa
Danny Faure

**Danny Faure** (8. toukokuuta 1962 Kilembe, Uganda) on seychelliläinen poliitikko, josta tuli Seychellien presidentti lokakuussa 2016 James Michelin jätettyä virkansa. Sitä ennen Faure ehti toimia useissa eri ministerin tehtävissä ja varapresidenttinä vuodesta 2010.

## Elämä
Danny Faure syntyi 1962 Ugandassa Kilembessä seychelliläisille vanhemmille. Peruskoulunsa hän kävi Seychelleillä ja Kuubassa hän sai korkeakoulututkinnon politiikan tutkimuksesta.

Faure toimi vuodesta 1985 Seychellien opetusministeriön opetussuunnitelman apulaisvirkamiehenä. Samaan aikaan hän opetti National Youth Servicessä ja Seychelles Polytechnicissä. Fauren poliittinen ura alkoi 1993, kun hänet valittiin parlamenttiin.

Faure nousi Seychellien opetusministeriksi huhtikuussa 1998, jolloin hän aloitti 18 vuotta kestäneen aikansa ministerinä. Tämän jälkeen hän on toiminut nuoriso-, finanssi- ja kauppaministereinä, julkishallinnon ministerinä sekä informaatio- ja viestintäministerinä. Finanssiministerikaudellaan Seychelleillä aloitettiin Kansainvälisen valuuttarahaston tukemat talousuudistukset, joita Faure valvoi.

Presidentti James Michel valitsi Fauren varapresidentikseen vuonna 2010. Tämän jälkeen Michel voitti presidentinvaalit 2011 ja 2015, joissa Faure oli Michelin varapresidenttiehdokkaana. Faure nousi Michelin seuraajaksi, kun tämä jätti paikkansa lokakuussa 2016.

## Lähteet

## Aiheesta muualla
Lorenzo di Credi

**Lorenzo di Credi** (noin 1459 &#x2013; tammikuu 12, 1537) oli renessanssiajan italialainen taidemaalari ja kuvanveistäjä. Aluksi hän vaikutti Leonardo da Vinciin,  ja myöhemmin hän sai vaikutteita tältä.

## Elämä

Di Credi syntyi Firenzessä ja hän alkoi työskennellä Andrea del Verrocchion työpajassa. Mestarinsa kuoleman jälkeen hän työpajan johtaakseen. Hän viimeisteli Verrocchion maalauksen *Piazza
Madonna* Pistoian katedraaliin. Teos oli jäänyt kesken, Verrocchion lähdettyä Venetsiaan. 

Hänen muita varhaisia teoksiaan ovat muun muassa *Annunciazione (Marian ilmestys)* Uffizissa, *Madonna col Bambino (Madonna ja lapsi)* Torinon Galleria Sabaudassa ja *Adorazione del Bambino* Venetsian Querini Stampaliassa. Myöhempiä töitä ovat *Madonna e santi* vuodelta 1493 (Musée du Louvre) ja *Adorazione del Bambino* Uffizissa. Fiesolessa hän uusi osia Fra Angelicon paneeleista San Domenicon kirkon alttareilla.

Di Credin kypsän kauden teokset (kuten *Crocifissione (Ristiinnaulitseminen)* Göttingenissä, *Adorazione di pastori* Uffizissa, *Annunciazione* *(Marian ilmestys)* Cambridgessa ja Pistoian* Madonna ja Saints* of Pistoia) vaikuttivat Fra Bartolomeo, Perugino ja nuori Raphael. 

Yksi di Credin teoksista on saanut huomiota viime aikoina, kun tutkijat huomasivat yhdennäköisyyden Leonardo da Vincin Mona Lisan ja di Credin Caterina Sforzan muotokuvan kasvojen välillä. Caterina Sforza oli Forlìn ja Imolan kreivitär Romagnassa, myöhemmin hän oli Cesare Borgian vanki. Muotokuva, joka tunnetaan myös nimellä *La dama dei gelsomini*, on nyt Forlìn Pinacotecassa.


Tiedosto:Caterina Sforza incut.jpg|Caterina Sforza, 1480–1481
Tiedosto:Lorenzo di Credi - Madonna Dreyfus.jpg|Madonna Dreyfus, 1475–1480
Tiedosto:Lorenzo di Credi - Madonna Adoring the Child - Tondo Karlsruhe.jpg|Adorazione, 1480
Tiedosto:Lorenzo di credi (bottega) e pittore nordico, madonna col bambino e santi, 1500-10 ca., da s. pietro al terreno a brollo 02.JPG|Madonna col Bambino e Santi, noin 1500–10
Tiedosto:Ajaccio Di Credi St Francois.JPG|Franciscus Assisilainen


## Lähteet
* *Hobbes, James R. (1849). Picture collector's manual; Dictionary of Painters (volume II). T. & W. Boone, 29 Bond Street, London; Digitized by Googlebooks (2006) from Oxford library. p. 153.*
* 

## Aiheesta muualla
* The Metropolitan Museum of Art Library: Leonardo da Vinci, Master Draftsman, näyttelyluettelo, joka sisältää myös aineistoa Lorenzo di Credistä
The Wrestler (kappale)

**The Wrestler** on nimikkokappale vuonna 2008 ilmestyneelle urheiluelokuvalle *[[The Wrestler – painija|The Wrestler]]*. Sen on tehnyt ja esittänyt Bruce Springsteen.

Kappaleen alkuperä perustuu Springsteenin ja elokuvan pääosanäyttelijän Mickey Rourken kadotettuun ja sittemmin jatkuneeseen ystävyyteen. Rourke kertoi tulevasta elokuvastaan Springsteenille ja kysyi, voisiko tämä tehdä siihen kappaleen. Myöhemmin Springsteen suostui, ja soitti kappaleen Rourkelle sekä elokuvan ohjaajalle Darren Aronofskylle ennen konserttiaan. Kun kaksikko päätyi pitämään kappaleesta, Springsteen antoi sen heille ilmaiseksi.

Kappale esiintyi ensimmäistä kertaa *The Wrestlerin* ensiesityksessä Venetsian elokuvajuhlilla elokuussa 2008. Joulukuussa kappale sai ehdokkuuden Golden Globe -palkintoon ”parhaasta laulusta” ja voitti sen Golden Globe -palkintogaalassa 11. tammikuuta 2009. Lisäksi kappale voitti ”parhaan laulun” palkintokategorian vuoden 2008 Critics’ Choice Awardsissa ja oli ehdolla ”parhaaksi lauluksi” vuoden 2008 Satellite Awardsissa. Kappaleen odotettiin saavan ehdokkuuden myös Oscar-palkintoon vuoden 2009 Oscar-gaalassa, mikä ei kuitenkaan toteutunut. Kappale oli ehdolla myös vuoden 2009 MTV Movie Awardsissa, jossa se kuitenkin hävisi Miley Cyrusin kappaleelle ”The Climb”.

Kappale pääsi ehdolle myös Grammy-palkintoon ”parhaasta elokuvaan, televisioon tai muuhun visuaaliseen mediaan tehdystä laulusta”. 

Kappaletta käytettiin ESPN:n vuoden 2015 E:60-dokumentin *WWE: Behind the Curtain* lopputeksteissä.

## Äänitys ja musiikkivideo
Äänitetty versio ilman lopputekstien jousi-introa julkaistiin iTunesissa 16. joulukuuta 2008, juuri ennen elokuvan ensi-iltaa suurissa kaupungeissa. Springsteen äänitti kappaleen Thrill Hill -äänitysstudiolla New Jerseyssä. Hän soitti kaikkia soittimia ja myös tuotti kappaleen.

Myöhemmin kappale lisättiin bonus-kappaleeksi Springsteenin tammikuussa 2009 julkaistulle studioalbumille *[[Working on a Dream]]*.

Kappaleen musiikkivideo kuvattiin tammikuussa 2009 nyrkkeilysalilla New Brunswickissä New Jerseyssä, ja se julkaistiin Springsteenin verkkosivuilla. Videolla Springsteen nostaa painoja kehässä ja hänen hiuksensa on kammattu taakse. Mukaan on siroteltu myös kohtauksia elokuvasta.

## Live-esitykset
Vaikka kappaletta ei lopulta esitettykään Oscar-gaalassa, Springsteen soitti sitä melko säännöllisesti vuoden 2009 *Working on a Dream* -kiertueen alkuvaiheessa. Kiertueen myöhemmissä vaiheissa kappaletta soitettiin harvemmin.

## Listasijoitukset

## Lähteet
Novenan metroasema

**Novena** on Singaporen Mass Rapid Transit -metrojärjestelmän asema Novenan alueella Singaporen keskisellä suuralueella. Sitä käyttävät North South Linen junat. Se avattiin 12. joulukuuta 1987.

## Junat

## Lähteet

## Aiheesta muualla

* Novenan metroasema Singaporen liikennelaitoksen sivuilla
Charlestonin kirkkoampuminen

**Charlestonin kirkkoampuminen** tapahtui 17. kesäkuuta 2015, kun 21-vuotias Dylann Roof tappoi yhdeksän afroamerikkalaista Emanuel African Methodist Episcopal Church -kirkossa Etelä-Carolinan osavaltiossa. Yksi kuolonuhreista oli demokraattisen puolueen osavaltionsenaattori ja kyseisen kirkon pastori Clementa C. Pinckney. Valkoista ylivaltaa kannattanut Roof tuomittiin kuolemanrangaistukseen liittovaltion tuomioistuimessa 10. tammikuuta 2017 ja elinkautiseen vankeuteen Etelä-Carolinan osavaltion oikeudessa 10. huhtikuuta.

Silminnäkijöiden mukaan Roof kysyi pastori Pinckneyä nimeltä tullessaan kirkkoon ja istui tämän viereen. Kirkossa oli meneillään Pinckneyn pitämä raamattupiiri, ja Roof istui ihmisten joukossa lähes tunnin. Hän alkoi väitellä muiden kanssa ja rupesi yhtäkkiä ampumaan rukoilemaan alkaneita ihmisiä. Kun yksi paikalla olijoista yritti rauhoittaa Roofia puhumalla, tämä vastasi rasistisin kommentein. Nuorin kuolonuhreista oli 26-vuotias ja vanhin 87. Muutama kirkossa ollut henkilö selvisi hengissä: osa heistä oli esittänyt kuollutta, eikä heitä ammuttu. Kuolleista kuusi oli naisia ja kolme miehiä.

Ampumisen jälkeen Roof pakeni paikalta, ja hänet saatiin kiinni 14 tuntia myöhemmin noin 350 kilometrin päässä Pohjois-Carolinan osavaltiossa.

Yhdysvaltain oikeusministeriö hylkäsi Roofin ehdotuksen siitä, että tämä tunnustaisi syyllisyytensä ja saisi elinkautisen vankeusrangaistuksen ilman oikeudenkäyntiä. Joulukuussa 2016 valamiehistö katsoi Roofin olevan syyllinen liittovaltion ajamiin 33 syytteeseen, muun muassa kuolemaan johtaneisiin viharikoksiin. Roof edusti itseään siinä vaiheessa, kun rangaistuksesta päätettiin. Hän ei pyytänyt valamiehistöä säästämään henkeään eikä halunnut valamiehistön näkevän mielenterveyteensä liittyvää aineistoa. 10.&nbsp;tammikuuta 2017 hänet tuomittiin kuolemaan.

Roofia vastaan nostettiin syytteet myös Etelä-Carolinan osavaltiossa. Osavaltion syyttäjät aikoivat hekin ensin hakea Roofille kuolemantuomiota, mutta lopulta hänen annettiin tunnustaa murhat, ja hän sai niistä moninkertaisen elinkautisen vankeusrangaistuksen 10. huhtikuuta 2017.

## Lähteet
Giovanni da Udine

**Giovanni da Udine** (1487–1564) oli italialainen renessanssimaalari. Hänen tunnetuimpia töitään ovat Vatikaanin ja Villa Farnesinan ornamenttiosat.

## Lähteet

## Aiheesta muualla
Luettelo draamasarjan Waltonin perhe jaksoista

Tämä on **luettelo draamasarjan [[Waltonin perhe]] jaksoista**.

## Jaksoluettelo

### 1. Tuotantokausi

### 2. Tuotantokausi

### 3. Tuotantokausi

### 4. Tuotantokausi

### 5. Tuotantokausi

### 6. Tuotantokausi

### 7. Tuotantokausi

### 8. Tuotantokausi

### 9. Tuotantokausi
Australian avoin tennisturnaus 2017 – naisten nelinpeli

Martina Hingis ja Sania Mirza voittivat turnauksen viime vuonna, mutta eivät pelanneet tänä vuonna yhdessä. Hingis pelasi Coco Vandeweghen kanssa ja Mirza Barbora Strýcován kanssa.

Bethanie Mattek-Sands ja Lucie Šafářová voittivat parina neljännen Grand Slam -mestaruutensa ja toisen kerran Australian avoimissa.

## Sijoitetut pelaajat

# Caroline Garcia /  Kristina Mladenovic *(välierät)
# *'Bethanie Mattek-Sands /  Lucie Šafářová (mestarit)*'
# [[Jekaterina Makarova]] /  [[Jelena Vesnina]] *(puolivälierät)
# Sania Mirza  /  Barbora Strýcová *(3. kierros)
# [[Martina Hingis]] /  [[Coco Vandeweghe]] *(2. kierros)
# Chan Hao-ching /  Chan Yung-jan *(1. kierros)
# [[Julia Görges]] /  [[Karolína Plíšková]] *(1. kierros)
# Vania King /  Jaroslava Švedova *(3. kierros)
# [[Monica Niculescu]] /  [[Abigail Spears]] *(1. kierros)
# Lucie Hradecká /  Kateřina Siniaková *(1. kierros)
# [[Raquel Atawo]] /  [[Xu Yifan]] *(puolivälierät)
# Andrea Hlaváčková /  Peng Shuai *(loppuottelu)*
# Katarina Srebotnik /  Zheng Saisai *(3. kierros)
# [[Kiki Bertens]] /  [[Johanna Larsson|Johanna Larsson]] *(2. kierros)
# Serena Williams /  Venus Williams *(vetäytyivät)
# [[Darija Jurak]] /  [[Anastasia Rodionova]] *(1. kierros)

## Kaavio

### Loppukierrokset

### Kaavion yläosa

#### Lohko 1

#### Lohko 2

### Kaavion alaosa

#### Lohko 3

#### Lohko 4

## Lähteet
* Main draw
Wolfgang Kayser

**Wolfgang Kayser** (1906 – 1960) oli saksalainen kirjallisuuden tutkija. Hän oli yksi teoreettisen kirjallisuustieteen merkittävimmistä edustajista. Kayserin pääteos on *Das sprachliche Kunstwerk*. Hän oli professorina ensin Lissabonissa, myöhemmin Göttingenissä.

## Lähteet
Heinrich Kayser

**Heinrich Gustav Johannes Kayser** (1853–1940) oli saksalainen fyysikko ja professori Bonnissa. Hän oli merkittävä spektrien tutkijana ja spektrianalyysin kehittäjänä ja julkaisi spektrianalyysiin liittyviä teoksia. Carl Rungen kanssa yhdessä tutkiessaan alkuaineitten spektrejä hän onnistui näyttämään, että ne ryhmittyvät sarjoiksi, jotka vastaavat alkuaineiden jaksollisen järjestelmän ryhmiä.

## Lähteet
Australian avoin tennisturnaus 2017 – miesten nelinpeli

Jamie Murray ja Bruno Soares oli puolustava mestaripari, mutta he hävisivät jo ensimmäisellä kierroksella parille Sam Querrey ja Donald Young.

Henri Kontinen ja John Peers saavuttivat molemmat ensimmäisen Grand Slam -voittonsa nelinpelissä.

## Sijoitetut pelaajat

# Pierre-Hugues Herbert /  Nicolas Mahut *(puolivälierät)
# [[Jamie Murray]] /  [[Bruno Soares]] *(1. kierros)
# Bob Bryan /  Mike Bryan *(loppuottelu)
# *'Henri Kontinen /  John Peers (mestarit)*'
# [[Feliciano López]] /  [[Marc López]] *(3. kierros)
# Raven Klaasen /  Rajeev Ram *(2. kierros)
# [[Łukasz Kubot]] /  [[Marcelo Melo]] *(3. kierros)
# Daniel Nestor /  Édouard Roger-Vasselin *(2. kierros)
# [[Ivan Dodig]] /  [[Marcel Granollers]] *(puolivälierät)
# Treat Huey /  Maks Mirny *(2. kierros)
# [[Jean-Julien Rojer]] /  [[Horia Tecău]] *(3. kierros)
# Vasek Pospisil /  Radek Štěpánek *(1. kierros)
# [[Mate Pavić]] /  [[Alexander Peya]] *(1. kierros)
# Juan Sebastián Cabal /  Robert Farah *(3. kierros)
# [[Rohan Bopanna]] /  [[Pablo Cuevas]] *(2. kierros)
# Dominic Inglot /  Florin Mergea ''(3. kierros)

## Kaavio

### Loppukierrokset

### Kaavion yläosa

#### Lohko 1

#### Lohko 2

### Kaavion alaosa

#### Lohko 3

#### Lohko 4

## Lähteet
* Main draw
Antonio Campi

**Antonio Campi** (n. 1523 &#x2013; 1587) oli italialainen renessanssin taidemaalari.

Antonio Campi oli syntynyt Cremonassa. Hän yhdisti lombardialaista ja manieristista tyyliä. Hänen laajennettu perheensä loi pohjan cremonalaiselle maalauskoulukunnalle. Giulio Campi oli Antonion velipuoli, kun taas Vincenzo Campi oli veli. Bernardino Campi on voinut olla sukulainen. Kaikki olivat aktiivisia taidemaalareita. Antonion oppilaiden joukossa olivat Galeazzo Ghidoni, Ippolito Storto, Giovanni Battista Belliboni, ja Giovanni Paolo Fondulo.

## Osittainen teosantologia
* *Kristuksen kärismyksen mysteeri*http://cartelen.louvre.fr/cartelen/visite?srv=car_not_frame&idNotice=14259
* *[[Gaius Mucius Scaevola]]* (piirustus roomalaisesta, joka vapaaehtoisesti laittaa käden tuleen),http://collectionsonline.lacma.org/mwebcgi/mweb.exe?request=record&id=67807&type=101 
* *Neitsyt ja Lapsi pyhien kanssa *
* *Pyhä Hieronymus* (*San Gerolamo*) (1563)
* *Pyhän Laurentiuksen marttyyrikuolema* (1581)
* *Alaston nainen* (kuva)
* *Harjoitelmia vanhan naisen kasvoista ja jalasta* (kuva)
* *Francesco Sfondrati* (piirustus)
* Susanna ja vanhimmat (Pinacoteca Tosio Martinengo, Brescia)

## Lähteet
* Roberto Longhi, *Yk: n "San Sebastiano" Antonio di Campi*, "Paragone", 87, 1957, s.&#x20;66–67.
* Birgit Kuori, *Antonio Campi*, Harvardin Yliopisto, 1978.
* G. Bora, I* Campi. Cultura artistica cremonese del 500*, toim. M. Gregori, Milano, 1985, s.&#x20;181–196
* Marco Tanzi, *Cremona 1560–1570: novità sui Campi*, "Bollettino d 'Arte", 83, 1994, tav. II.
* Marco Tanzi, I* Campi*, 5 ontinents Editions, 2004.
* Marco Tanzi, U*n San Girolamo di Antonio Campi*, Altomani & Sons ed., Milano, 2008 ().

## Aiheesta muualla

* Campin kuvituksia ''Cremona fidelissima''
Muisto Lassila

**Muisto Adolf ”Kusti” Lassila** (10. maaliskuuta 1920 Viipuri – 12. heinäkuuta 2012 Imatra) oli suomalainen jatkosodan aikainen kaukopartioradisti.

Ylikersantin arvoinen Lassila oli jatkosodan aikana kaukopartiomatkoilla venäläisten selustassa yhteensä 190 vuorokauden ajan ja tehtyjen matkojen kokonaispituus oli yli 3&nbsp;000 kilometriä. Kesällä 1944 hän oli mukana Karjalan kannaksella venäläisten selustassa toimineessa nelimiehisessä Matti 7 -kaukopartiossa, johon kuuluivat Lassilan lisäksi ylikersantti Urpo Lempiäinen, alikersantti Olavi Hietanen ja sotamies Erkki Haltsonen. He jättäytyivät piiloon kesäkuussa 1944 venäläisten suurhyökkäyksen aikana ja tarkkailivat venäläisten kuljetuksia rintamalle ilmoittaen niistä radioteitse Päämajaan. Partiolla oli kätkössä ruokaa ja ampumatarvikkeita niin, että se ei tarvinnut ilmatäydennystä.

Heinäkuussa Matti 7 -partio havaitsi, että venäläisten junat menivät tyhjinä rintaman suuntaan ja tulivat takaisin aseilla ja miehistöllä lastattuina. Tästä voitiin päätellä, että venäläiset olivat siirtämässä joukkoja pois Suomen rintamalta, ja näin suomalaisilla rauhanneuvottelijoilla oli tieto siitä, etteivät venäläiset enää pyrkineet jatkamaan hyökkäystään eivätkä enää vaatineet ehdotonta antautumista. Matti 7 -partio palasi takaisin yöllä 4. elokuuta uimalla Vuoksen yli suomalaisten puolelle. Partio oli ollut 51 vuorokautta retkellään.

Lassila oli vielä mukana kolmimiehisessä partiossa, joka hyppäsi laskuvarjoilla venäläisten puolelle Metsäpirtin Lumisuolle 31. elokuuta 1944. Partion, jonka muut jäsenet olivat sotamies Roman Guika ja kersantti Arvo Ranki, tehtävänä oli venäläisten huoltoliikenteen tarkkailu. Partion jäsenenistä vain Lassila selvisi takaisin Suomen puolelle aselevon jälkeen uimalla Vuoksen yli 11. syyskuuta 1944.

Sodan jälkeen Lassila oli 1940-luvun lopulla Kuohun Pilke -nimisen peiteyrityksen palveluksessa muodollisesti työmiehenä mutta todellisuudessa jatkuvassa valmiudessa olleen kaukopartion yhtenä jäsenenä. Lassila teki 1950-luvun alussa Naton ja Norjan tiedustelupalvelun palkkaamana ainakin kolme vakoilumatkaa Neuvostoliiton puolelle, ja hän luovutti saamiaan tietoja myös Suomen puolustusvoimien sotilastiedustelulle. Hän yritti yhdessä entisen kaukopartiomies Viljo Suikkasen kanssa tehdä vakoilumatkan Stalinin kanavalle, mutta tämä retki ei onnistunut.

Tiedustelu-uransa jälkeen Lassila asui Imatralla ja oli työssä Imatran terästehtaalla.

## Lähteet
Olipa kaksi kertaa eilinen

**Olipa kaksi kertaa eilinen…** (*The Man with Rain in His Shoes*) on María Ripollin ohjaama espanjalais-brittiläinen elokuva vuodelta 1998. Romanttisen fantasiakomedian pääosia näyttelevät Lena Headey, Douglas Henshall ja Penélope Cruz.

## Juoni
Lontoolaisen pariskunnan, Victor Bukowskin (Douglas Henshall) ja Sylvia Weldin (Lena Headey), parisuhde on kariutumassa. Victor on alkoholisoitunut työtön näyttelijä, joka päätyy pettämään Sylviaa ja menettää sen seurauksena hänet. Pian Sylvia on menossa naimisiin toisen miehen, Dave Summersin (Mark Strong), kanssa. Victor yrittää estää häntä astumasta alttarille, mutta epäonnistuu yrityksessään. Hän alkaa suunnitella jo itsemurhaa, mutta tapaakin kaksi outoa miestä, joiden ansiosta hän saa tilaisuuden korjata asiat. Victor pääsee matkustamaan kahdeksan kuukautta taaksepäin tilanteeseen, jossa hän saattoi vielä vaikuttaa tulevaisuuteensa.

## Näyttelijät

## Tuotanto
Elokuvan kuvaukset alkoivat 21. heinäkuuta 1997 ja päättyivät 7. syyskuuta 1997. Elokuva kuvattiin Lontoossa, Britanniassa.

## Julkaisu ja vastaanotto
*Olipa kaksi kertaa eilinen…* sai ensi-iltansa Kanadassa Montrealin elokuvajuhlilla 30. elokuuta 1998. Elokuvan teatteriensi-ilta oli Britanniassa 27. marraskuuta 1998 ja Espanjassa 19. helmikuuta 1999. Elokuvan muina niminä ovat Espanjassa *Lluvia en los zapatos*, Britanniassa, Ranskassa ja Australiassa *If Only…* sekä Yhdysvalloissa *Twice Upon a Yesterday*. Elokuva esitettiin myös muun muassa San Sebastiánin, Toronton ja Cannesin elokuvajuhlilla. *Olipa kaksi kertaa eilinen…* sai teatteriensi-iltansa Suomessa 23. heinäkuuta 1999 ja oli Finnkinon levittämä. Elokuva oli Suomessa 143. katsotuin elokuva 1&nbsp;562 hengen katsojamäärällään vuonna 1999. Finnkino on julkaissut elokuvan Suomessa myös DVD:lle.

Rotten Tomatoes -sivuston mukaan 29 prosenttia kriitikoista on antanut elokuvalle positiivisen arvosanan keskiarvolla 4,8/10. Keräys perustuu 21 arviointiin. 1&nbsp;214 käyttäjästä 56 prosenttia on antanut elokuvalle positiivisen arvosanan keskiarvolla 3,2/5. Internet Movie Databasen 2&nbsp;069 käyttäjää on antanut elokuvalle keskiarvon 6,5/10.

## Palkinnot ja ehdokkuudet

## Lähteet

## Aiheesta muualla
* 
* 
* 
* ''Olipa kaksi kertaa eilinen'' Rotten Tomatoes -sivustolla 
* ''Olipa kaksi kertaa eilinen'' Yhdysvaltain elokuvainstituutin sivuilla
Isolation

**Isolation** voi tarkoittaa ainakin seuraavia:

* *[[Isolation (Toton albumi)|Isolation]]*, Toton albumi vuodelta 1984
* *[[Isolation (ShamRainin albumi)|Isolation]]*, ShamRainin albumi vuodelta 2011
* *[[Isolation (Kali Uchisin albumi)|Isolation]]*, Kali Uchisin albumi vuodelta 2018
* ”Isolation”, Kreatorin singlekappale vuodelta 1995
* "Isolation", Diablon kappale vuodelta 2015
* *[[Isolation (elokuva)|Isolation]]*, irlantilainen kauhuelokuva vuodelta 2005.